laion/Wikipedia-Exotic huggingface dataset:
יום הבירה הבין-לאומי

יום הבירה הבין-לאומי הוא חגיגה שמתרחשת ביום שישי הראשון של חודש אוגוסט. החגיגה נוסדה ב-2007, סנטה קרוז (Santa Cruz), קליפורניה. יום הבירה הבינלאומי הפך מאירוע מקומי קטן במערב ארצות הברית לחגיגה עולמית המתפרשת על 207 ערים, 50 מדינות ו-6 יבשות. להתאסף עם חברים וליהנות מהטעם של הבירה. לחגוג ולשמוח יחד עם האנשים שעוסקים בבישול והגשה של בירה. להשתמש בבירה כדי לאחד את העולם, על ידי חגיגה משותפת של כל הבירות של כל העמים ביום אחד. ביום הבירה הבינלאומי מעודדים את המשתתפים לתת אחד לשני את "מתנת הבירה" על ידי הזמנת הזולת למשקה, לבטא את הכרת התודה שלהם כלפי אנשים שמכינים בירה, ברמנים, ואנשי מקצוע אחרים בתחום. ברוח החג הבינלאומית, מעודדים את המשתתפים לצאת מאזור הנוחות שלהם ולנסות בירות מתרבויות אחרות. יום הבירה הבינלאומי התחיל כחגיגה בבר המקומי של המייסדים, אך מאז התרחב לאירוע עולמי. החגיגות מתוכננות ברחבי ארצות הברית כמו גם ארגנטינה, ארמניה, אוסטרליה, אוסטריה, בלגיה, ברזיל, בולגריה, קנדה, קולומביה, קוסטה ריקה, אל סלוודור, אנגליה, צרפת, יוון, הונדורס, הונג קונג, הונגריה, הודו, אירלנד, ישראל, איטליה, יפן, לטביה, לבנון, ליטא, לוקסמבורג, מקדוניה, מלזיה, מקסיקו, ניו זילנד, ניקרגואה, נורווגיה, פרו, פולין, פורטוגל, פוארטו ריקו, רומניה, סקוטלנד, סרביה, סינגפור, סלובקיה, סלובניה, דרום אפריקה, ספרד, סרי לנקה, שוודיה, תאילנד, הפיליפינים, טורקיה, אוגנדה, איחוד האמירויות הערביות, אורוגוואי, ונואטו, ונצואלה. צורות פופולריות של יום הבירה הבינלאומי כוללות: שתיית בירות חדשות או נדירות, Happy hour שנמשך לאורך כל היום, טיסות בירה, לילות טריוויה, משחקי שתייה כמו בירה-פונג, חלוקת ציוד בירה כמתנה ועוד. מ-2007 עד 2012, יום הבירה הבינלאומי נערך ב-5 באוגוסט. אחרי יום הבירה הבינלאומי של שנת 2012, המייסדים התחשבו בדעת הקהל של המשתתפים ובחרו להעביר את החג ליום שישי הראשון באוגוסט. מדיה וקבצים בנושא יום הבירה הבין-לאומי בוויקישיתוף אתר האינטרנט הרשמי של יום הבירה הבין-לאומי יום הבירה הבין-לאומי, ברשת החברתית פייסבוק יום הבירה הבין-לאומי, ברשת החברתית אקס (טוויטר) Start Celebrating: It's International Beer Day! Celebrate the golden suds on International Beer Day Friday. "Reminder: Due to popular demand,... - International Beer Day - Facebook". facebook.com.
I See Fire

I See Fire (בעברית: אני רואה אש) הוא שיר שבוצע והופק על ידי הזמר והיוצר האנגלי אד שירן. השיר הוקלט עבור הפסקול של הסרט "ההוביט: מפלתו של סמאוג", שיצא לאקרנים ב-2013. במאי הסרט, פיטר ג'קסון, ביקש משירן לכתוב שיר עבור הסרט, לאחר שבתו של ג'קסון, קייטי, המליצה עליו. שירן צפה בסרט, כתב את השיר, והקליט את מרבית הרצועה באותו היום. השיר יצא בתור הורדה דיגיטלית ב-5 בנובמבר 2013; גם הקליפ פורסם באותו יום. השיר נכנס למצעד הסינגלים הבריטי והגיע למקום 13, וכן למקום הראשון בניו זילנד בשבוע השישי, מה שהופך את השיר לסינגל הראשון של שירן שכבש את המצעד בניו זילנד. השיר אף היה מועמד לפרס סטלייט עבור קטגוריית השיר המקורי הטוב ביותר. הסינגל זכה להצלחה רבה במצעדים והצליח להיכנס למצעדים רבים. מידע על היצירה "I See Fire" באתר מיוזיק בריינז מידע על הסינגל "I See Fire" באתר מיוזיק בריינז מידע על השיר "I See Fire" באתר AllMusic סרטון השיר "I See Fire" באתר יוטיוב מידע על I See Fire, באתר המצעד האוסטרי, ארכיון מידע על I See Fire, באתר המצעד הגרמני מידע על I See Fire, באתר המצעד של ניו זילנד מידע על I See Fire, באתר המצעד הספרדי מידע על I See Fire, באתר המצעד הפיני מידע על I See Fire, באתר המצעד הצרפתי, ארכיון מידע על I See Fire, באתר המצעד השוודי
יום החתול הבין-לאומי

יום החתול הבין-לאומי חל ב-8 באוגוסט בכל שנה. הוא נקבע בשנת 2002 על ידי הקרן הבינלאומית למען רווחת בעלי החיים (אנ') (International Fund for Animal Welfare) וארגוני זכויות בעלי חיים נוספים, במטרה להעלות את המודעות לרווחתם של כ-600 מיליון חתולי בית - כולל חיות מחמד, חסרי בית וחתולי פרא - ושל 100,000 חתולי בר (המספרים נכונים לשנת 2019). היום מצוין בכלי התקשורת וזוכה להתייחסות רבה ברשתות החברתיות, זאת לצד קריאה לציבור הרחב להצטרף ביום זה למיזמי התנדבות או תרומה, ולסייע למרכזי הצלה לחתולים, בין אם על ידי התנדבות אקטיבית, ובין אם על ידי תרומה של שמיכות, אוכל או כסף. יום החתול הלאומי מצוין ברוב חלקי אירופה ב-17 בפברואר וברוסיה ב-1 במרץ. "INTERNATIONAL CAT DAY: How we help cats in Playa del Carmen - IFAW - International Fund for Animal Welfare". www.ifaw.org. נבדק ב-10 באוגוסט 2017. {{cite web}}: (עזרה) Green, Treye (9 באוגוסט 2014). "International Cat Day 2014: Cat Lovers Worldwide Celebrate Feline Obsession". International Business Times. IBT Media Inc. נבדק ב-10 באוגוסט 2014. {{cite news}}: (עזרה) BREAKING MEWS When is International Cat Day and how can we celebrate?, The Sun International Cat Day 2019, awareness days ערך זה הוא קצרמר בנושא יונקים. אתם מוזמנים לתרום לוויקיפדיה ולהרחיב אותו.
מריה אליזבת, דוכסית סקסוניה

מריה אליזבת, דוכסית סקסוניה (בגרמנית: Marie Elisabeth von Sachsen;‏ 22 בנובמבר 1610 – 24 באוקטובר 1684), הייתה בתו של יוהאן גאורג הראשון, הנסיך הבוחר מסקסוניה ואשתו של פרידריך השלישי, דוכס הולשטיין-גוטורפ. מריה אליזבת נולדה ב-22 בנובמבר 1610 בדרזדן, ליוהאן גאורג הראשון, הנסיך הבוחר מסקסוניה ולמגדלנה זיבילה, דוכסית פרוסיה, בתם של אלברכט פרידריך, דוכס פרוסיה ומריה אלאונורה מקלווה. בשנת 1627 התארסה מריה אליזבת עם פרידריך השלישי, דוכס הולשטיין-גוטורפ, וב-21 בפברואר 1630 התחתנו השניים בדרזדן, ומריה אליזבת הביאה כנדוניה את ציוריו של לוקאס קראנאך האב. בשנת 1659 מת בעלה פרידריך השלישי, דוכס הולשטיין-גוטורפ, ובשנת 1660 עברה מריה אליזבת להתגורר בטירת אוזום. מקום מגוריה החדש הפך עד מהרה למרכז תרבותי, ובשנת 1664 אף הביאה מריה אליזבת להדפסת התנ"ך, וב-24 באוקטובר 1684 מתה מריה אליזבת בביתה. ב-21 בפברואר 1630 התחתנה מריה אליזבת עם פרידריך השלישי, דוכס הולשטיין-גוטורפ, ממנו נולדו לה 16 ילדים: סופיה אוגוסטה מהולשטיין-גוטורפ (1630–1680), התחתנה עם יוהאן השישי, נסיך אנהלט-צרבסט מגדלנה זיבילה מהולשטיין-גוטורפ (1631–1719), התחתנה עם גוסטב אדולף, דוכס מקלנבורג-גיסטרוב יוהאן אדולף מהולשטיין-גוטורפ (1632–1633) מריה אליזבת מהולשטיין-גוטורפ (1634–1665), התחתנה עם לודוויג השישי, רוזן הסן-דרמשטאדט פרידריך מהולשטיין-גוטורפ (1635–1654) הדוויג אלאונורה מהולשטיין-גוטורפ (1636–1715), התחתנה עם קרל העשירי גוסטב, מלך שוודיה אדולף אוגוסט מהולשטיין-גוטורפ (1637) יוהאן גאורג מהולשטיין-גוטורפ (1638–1655) אנה דורותיאה מהולשטיין-גוטורפ (1640–1713) כריסטיאן אלברכט, דוכס הולשטיין-גוטורפ (1641–1695) התחתן עם פרדריקה אמליה, נסיכת דנמרק גוסטב אולריך מהולשטיין-גוטורפ (1642) כריסטינה סבינה מהולשטיין-גוטורפ (1643–1644) אוגוסט פרידריך מהולשטיין-גוטורפ (1646–1705) אדולף מהולשטיין-גוטורפ (1647) אליזבת סופיה מהולשטיין-גוטורפ (1647) אוגוסטה מריה מהולשטיין-גוטורפ (1649–1728), התחתנה עם פרידריך השביעי, מרקיז באדן-דורלאך מדיה וקבצים בנושא מריה אליזבת, דוכסית סקסוניה בוויקישיתוף מריה אליזבת, דוכסית סקסוניה (בדנית) מריה אליזבת, דוכסית סקסוניה, באתר "Find a Grave" (באנגלית)
אלתית דבשתית

אלתית דבשתית, סלמון דבשתי, אלתית ורודה או סלמון ורוד (שם מדעי: Oncorhynchus gorbuscha) הוא מין של דג השייך למשפחת הסלמוניים החי בימים ובצעירותו בנהרות במערב אמריקה הצפונית ובחופי צפון אסיה. אורכו של דג זה מגיע ל-76 ס"מ ומשקלו עד ל-6.8 ק"ג. הוא בעל גוף גדול ואפרפר עם גב מוגבה ובולט דמוי דבשת ולסת עליונה מעוקלת הגדולה יותר מהתחתונה. הזנב גדול והסנפירים קטנות. צבעו של הדג הבוגר מלמעלה כסוף עד זהוב ומלמטה ורוד, משם קיבל את שמו השני. דגי האלתית חוזרים כל שנה למסע בנהרות ההרריים בהם נולדו ולשם כך נודדים לאורך מאות קילומטרים מהאוקיינוס. הם נודדות בין נהר סקרמנטו שבקליפורניה לנהר מקנזי שבקנדה ומצויות גם בנהר לנה בסיביר, בנהרות קוריאה ובהונשו שביפן. הסלמונים הבוגרים מטילים את ביציהם במימי הנהרות ובהם בוקעים הצעירים. הדגים מושכים אחריהם מגוון טורפים ביניהם אורקה, כריש, דוב גריזלי ודוב שחור אמריקני, זאב אפור, עיטם לבן ראש, פוקת המפרץ, ארי ים קליפורני, אריה ים שטלר ולוטרות. אך הצייד העיקרי שלהם הוא האדם הדג אותם בכמויות מסחריות למאכל. מדיה וקבצים בנושא אלתית דבשתית בוויקישיתוף אלתית דבשתית, באתר ITIS (באנגלית) אלתית דבשתית, באתר NCBI (באנגלית) אלתית דבשתית, באתר Animal Diversity Web (באנגלית) אלתית דבשתית, באתר האנציקלופדיה של החיים (באנגלית) אלתית דבשתית, באתר FishBase (באנגלית) אלתית דבשתית, באתר GBIF (באנגלית) אלתית דבשתית, באתר אנציקלופדיה בריטניקה (באנגלית)
לורה הווארד

לורה הווארד (באנגלית: Laura Howard; נולדה ב-1977) היא שחקנית אנגלייה. תפקידה הידוע ביותר הוא בדמות קאלי ברנבי בסדרת המשטרה הוותיקה "רציחות במידסומר". הווארד נולדה בשם לורה סימונס בצ'יזיק שבלונדון. הרקע המשפחתי שלה אינו מעולם המשחק. אביה הוא יועץ ספנות ואמה היא פסיכיאטרית. היא גם לא למדה בבית ספר למשחק. תפקידה הגדול הראשון היה ב-1992 בתפקיד תמי רוקבי, בת העשרה, בסדרה הקומית "So Haunt Me" של ה-BBC. היא כיכבה בדרמה "Eskimo Day" מאת ג'ק רוזנטל ובסדרת ההמשך "Cold Enough For Snow". עוד בטלוויזיה שיחקה בסדרות "Soldier Soldier", "רופאים", "חדר מיון" ו-"The Bill". הווארד הופיעה בתפקידים רבים בתיאטרון בהם הפקת הבכורה של "Life of Riley" מאת אלן אייקבורן. ביוני 2012 שיחקה במחזה נוסף של אייקבורן "כיבושי נורמן" (The Norman Conques) בתיאטרון ליברפול פלייהאוס. ב-2016 הופיעה בשני מחזות עם הלהקה השייקספירית המלכותית. 1998 – "אילוף הסוררת" בתפקיד ביאנקה 1999 – "אלוף הבונים" בתפקיד קאיה 2000 – "ארקדיה" בתפקיד תומאסינה 2002 – "אמה" (אנ') בתפקיד אמה 2003 – "מלון באמסטרדם" מאת ג'ון אוסבורן בתפקיד ג'יליאן 2005 – "דרקולה" בתפקיד מינה 2008 – "החדר הכחול" תפקידים שונים 2008 – "Switzerland" מאת ניק פיין בתפקיד ג'ני 2009 – "הבט אחורה בזעם" בתפקיד הלנה 2010 – "שתי נשים" בתפקיד מטי 2010 – "Communicating Doors" בתפקיד ג'סיקה 2010 – "Life of Riley" בתפקיד מוניקה 2012 – "Round and Round the Garden" מתוך הטרילוגיה "The Norman Conquests" בתפקיד אנני 2012 – "אבודים ביונקרס" בתפקיד בלה 2014 – "Invincible" מאת טורבן בטס בתפקיד אמילי 2016 – "Fall of the Kingdom" בתפקיד סאלי 2016 – "Always Orange" בתפקיד דולורס אתר האינטרנט הרשמי של לורה הווארד לורה הווארד, במסד הנתונים הקולנועיים IMDb (באנגלית) לורה הווארד, באתר Rotten Tomatoes (באנגלית) >"Midsomer Murders – Cast Details". the definitive guide. midsomermurders.net. אורכב מ-המקור ב-20 באוגוסט 2008. נבדק ב-25 באוגוסט 2008. {{cite web}}: (עזרה) Wigg, David (5 ביולי 2008). "The only woman to get out of Midsomer alive: Detective Barnaby's daughter bows out of ITV show after 12 years". Daily Mail. Laura has recently been on stage in Suffolk in the controversial play about euthanasia called Switzerland. ‘I wouldn’t have had time to do it when I was under contract to Midsomer Murders for eight months a year,’ she says. {{cite news}}: (עזרה) MacAlister, Katherine (3 בפברואר 2011). "Howard's Way". Oxford Mail. {{cite news}}: (עזרה) "Switzerland – Shows – HighTide Festival Theatre". HighTide Festival. אורכב מ-המקור ב-7 בנובמבר 2014. נבדק ב-6 בנובמבר 2014. {{cite web}}: (עזרה) Gardner, Lyn (1 במרץ 2010). "Two Women". The Guardian. {{cite news}}: (עזרה) (Theatre Royal Stratford East) Hickling, Alfred (2 בספטמבר 2010). "Communicating Doors". The Guardian. {{cite news}}: (עזרה) (Stephen Joseph Theatre) Anderson, Vicky (7 ביוני 2012). "REVIEW: Round and Round the Garden, Liverpool Playhouse". {{cite web}}: (עזרה) Billington, Michael (16 במרץ 2014). "Invincible review – Torben Betts' latest perceptive social commentary". The Guardian. {{cite news}}: (עזרה) (Orange Tree, Richmond) Ambrose, Tom (7 ביולי 2014). "Huge success as Orange Tree Theatre production moves to West End". Croydon Guardian. {{cite news}}: (עזרה) (St. James Theatre, Westminster)
אלפרד שרמק

אלפרד שרמק (10 ביולי 1917 - 10 בדצמבר 2008) היה כירורג, אורולוג, מנתח כלי דם, פרופסור לכירורגיה בבית הספר לרפואה של הטכניון, מנהל מחלקה כירורגית ב' וכירורגית כלי דם בבית החולים רמב"ם, מנהל האגף הכירורגי בבית החולים רמב"ם, מראשוני העוסקים בתחום כירורגיית כלי דם בישראל. שרמק נולד ב-1917 לווילהלם ולצ'ציליה (לבית שיוביץ), אח לרודולף בטשין, צ'כיה. שרמק סיים את בחינות הבגרות ב-1936, והתקבל לבית ספר לרפואה בפראג. פלישת הגרמנים לחבל הסודטים קטעה את לימודי הרפואה שלו, ובשנת 1939 נמלט עם משפחתו למחנה עבודה רוסי בהרי אורל, משם נמלטה המשפחה לסמרקנד במרכז אסיה. עם סיום מלחמת העולם השנייה, שב שרמק ב-1946 לעיר הולדתו טשין ובעזרת המוסד לעלייה ב' הגיע לווינה, שם סיים את לימודי הרפואה. בשנת 1950 קיבל שרמק דיפלומה. שרמק התחתן עם מונה, ובהמשך נולדה הבת נעמי. בשנת 1950 עלה שרמק למדינת ישראל, באניה גלילה. שרמק התחיל את עבודתו במחלקה הכירורגית בבית החולים רמב"ם, בהנהלתו של הפרופ' דוד ארליק. תחילה התגורר במחנה העולים כורדני ב', ובהמשך התגוררה משפחתו שנים רבות בחדר קטן בבית החולים. בשנים 1956–1957 עסק בפיתוח אנגיוגרפיה, אשר בוצעה על ידי כירורגים, ולא על ידי רנטגנולוגים. שרמק פיתח מערכת מאולתרת לבצוע אאורטוגרפיה טרנס לומברית עם מחט ענקית. שרמק סיים 3 סוגי התמחויות: בכירורגיה כללית, באורולוגיה ובכירורגית כלי-דם. בפברואר 1965 בוצעה ברמב"ם השתלת כליה מן המת, לראשונה בישראל על ידי הפרופ' דוד ארליק. עוזרו בניתוח היה שרמק. לאחר מכן, נשלח שרמק לארצות הברית להשתלם בכירורגית כלי דם. במהלך השנים התמנה למנהל מחלקה כירורגית. בתחילת שנות השבעים של המאה העשרים מונה שרמק למנהל האגף הכירורגי בבית החולים רמב"ם. שרמק היה מרצה לכירורגיה בבית הספר לרפואה של הטכניון. בשנת 1972 הוא מונה לפרופסור חבר קליני. בשנת 2003, בגיל 86, לאחר 53 שנות עבודה בבית החולים רמב"ם, פרש שרמק לגמלאות. מתלמידיו הרבים : פרופ' עמי ברזילי, פרום' יגאל קם. שרמק נפטר בשנת 2008. נקבר בבית העלמין כפר יהושע (כפר סמיר) הותיר בת (נעמי רום) ושלושה נכדים (אשתו נפטרה בשנת 2003). בעיה של קרישת דם לאחר ניתוח ורידים, בעיקר בווריד המרכזי, גרמה לעיתים לנמק ולצורך בקטיעת גפה. בסוף שנת 1973 שרמק הגה רעיון שנלמד אחר כך בכל העולם. שרמק חיבר עורק קטן שהזרים דם עורקי לאזור המנותח והסירו רק לאחר שהניתוח התאחה והגפה ניצלה מקטיעה. " היינו ציונים" - דור הראשונים - פרופ' אלפרד שרמק (פרויקט מיוחד לרגל 70 שנה לרמב"ם: פרק ראשון 1938–1952) פרופ' אלפרד שרמק - מאבות הכירורגיה הישראלי (אגוד הכירורגים בישראל) ממחקריו של שרמק (באתר PubMed) אתר "Billiongraves" ילקוט הפרסומים 1195 28 ביוני 1965, עמוד 2250, אלפרד שרמק - רישיון מומחה בכירורגיה ואורולוגיה הפקולטה לרפואה ע"ש רות וברוך רפפורטרפואה 27 - תוכנית לימודים דף הבית בית חולים רמב"ם - היסטוריה אתר myheritage אלפרד שרמק דברים לזכרו של פרופ' דוד ארליק מאת תלמידו פרופ' אלפרד שרמק ילקוט הפרסומים, 556, 16 בספטמבר 1957 עמוד 1406, אלפרד שרמק, מען: חיפה, בת גלים, בי"ח ממשלתי רמב"ם, מספר רישיון 2611 הספד לזכרו של הפרופ' אלפרד שרמק ט' כסלו תש"ס עמוס כרמלי, כליית אדם מת - הצילה אשה ממוות, דבר, 1 בפברואר 1966 מינויים בטכניון, מעריב, 14 באוגוסט 1972 אלפרד שרמק באתר חברה קדישא חיפה פיתוח מהפכני לניתוח ורידים על ידי שרמק רמב"ם - 70 שנה לרמב"ם - פרק שלישי "שנים של תנופה" 1973-1990
וירג'ינל

וירג'ינל הוא כלי נגינה ממשפחת כלי המקלדת אשר היה פופולרי באירופה בסוף תקופת הרנסאנס ובתחילת תקופת הבארוק. הווירג'ינל נראה כמו דגם קטן של הצ'מבלו, וקדם לו בהתפתחות כלי המקלדת. הפקת הצליל דומה לזו של הצ'מבלו, אלא שהמיתר נפרט באמצעו, ולכן גון הצליל שונה וצלול יותר, ופעולת הקלידים איטית יותר. מיתרי הווירג'ינל מתוחים בניצב לקלידים, ולא במקביל להם, כמו בצ'מבלו. על כל פנים, ההבדל לא תמיד חד וחלק, ואותו כלי נקרא לפעמים בכמה שמות שונים. קוריוז נפוץ מסביר ששמו של הווירג'ינל נבע מכך שנשים צעירות ולא נשואות באירופה היו נוהגות לנגן עליו כדי לבדר מחזרים ואורחים שבאו לבתי המשפחות שלהן, ומכאן שמו (virgin – בתולה). ככל הנראה הדבר אינו נכון שכן המילה "Virga" או "Virgula" בלטינית, משמעותה "ענף" או "מקל" ככינוי כנראה לפיסות העץ שהיו יורדות על המיתרים בלחיצה על הקלידים. מדיה וקבצים בנושא וירג'ינל בוויקישיתוף וירג'ינל, באתר אנציקלופדיה בריטניקה (באנגלית) ערך זה הוא קצרמר בנושא מוזיקה. אתם מוזמנים לתרום לוויקיפדיה ולהרחיב אותו.
מחוז פרמנה

מחוז פרמנה (באנגלית: County Fermanagh, באירית: Contae Fir Manach) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר אניסקילן, בו היא גם העיר הגדולה והמאוכלסת ביותר. לפי מפקד אוכלוסין משנת 2011, מתגוררים במחוז כ-61,805 תושבים, רובם משתייכים לנצרות הקתולית. המחוז גובל במחוז טיירון שבצפון אירלנד מצפון מזרח, ובמחוז דניגול מצפון מערב, במחוז ליטרים מדרום מערב, במחוז קאוואן מדרום ובמחוז מונאהן ממזרח, ארבעת האחרונים מחוזות באירלנד. המחוז הוא כפרי בעיקרו, ובמרכזו נמצא לוך ארן - המופרד בין חלקו הדרומי לצפוני. 30% משטח המחוז מכוסה במים. השטחים הכפריים במחוז נפגעו קשות מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-156,481 תושבים, בסוף המאה ה-19 התגוררו בו כ-65,430 תושבים בלבד, ואילו עד שנות ה-60 של המאה ה-20 חלה ירידה נוספת והתגוררו בו כ-49,886 תושבים. עלייה החלה להרשם רק משנות ה-70 של המאה ה-20, למרות שעד היום לא הצליחה אוכלוסיית המחוז להתאושש, והיא עומדת על בערך 35% מאוכלוסייתו המקורית. מדיה וקבצים בנושא מחוז פרמנה בוויקישיתוף ערך זה הוא קצרמר בנושא צפון אירלנד ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
מחוז טיירון

מחוז טיירון (באנגלית: County Tyrone, באירית: Contae Tír Eoghain) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר אומה, בו היא גם העיר הגדולה והמאוכלסת ביותר. לפי מפקד אוכלוסין משנת 2011, מתגוררים במחוז כ-177,986 תושבים, רובם משתייכים לנצרות הקתולית. המחוז גובל במחוז פרמנה מדרום מערב, במחוז לונדונדרי מצפון ובמחוז ארמה מדרום מזרח, שלושת האחרונים בצפון אירלנד, ובמחוז דניגול ממערב ובמחוז מונאהן מדרום, שני האחרונים מחוזות באירלנד. שם המחוז נלקח מהממלכה הגאלית טיירון, שהתקיימה באלסטר עד המאה ה-17. המחוז שוכן לחופיו הדרום-מערביים של לוך ניי. בעבר המחוז חלש על שטחים נוספים שכיום הם חלק ממחוז לונדונדרי. המחוז נשלט עד המאה ה-17 על ידי שבט או׳ניל, מהשבטים האיריים החזקים ביותר באלסטר. השטחים הכפריים במחוז נפגעו קשות מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-312,956 תושבים, בסוף המאה ה-19 התגוררו בו כ-150,567 תושבים בלבד, ואילו עד שנות ה-30 של המאה ה-20 חלה ירידה נוספת והתגוררו בו כ-127,586 תושבים. עלייה החלה להרשם רק משנות ה-50 של המאה ה-20, למרות שעד היום לא הצליחה אוכלוסיית המחוז להתאושש, והיא עומדת על בערך 55% מאוכלוסייתו המקורית. מדיה וקבצים בנושא מחוז טיירון בוויקישיתוף ערך זה הוא קצרמר בנושא צפון אירלנד ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
מחוז לונדונדרי

מחוז לונדונדרי (באנגלית: County Londonderry, באירית: Contae Dhoire) הוא אחד מששת מחוזות צפון אירלנד שבממלכה המאוחדת. כמו כן, הוא אחד מ-32 מחוזות אירלנד המסורתיים, כחלק מפרובינציית אלסטר. בירת המחוז היא העיר קולריין, על אף שהעיר הגדולה בו היא העיר דרי. לפי מפקד אוכלוסין משנת 2011, מתגוררים במחוז כ-247,132 תושבים, רובם משתייכים לנצרות הקתולית. המחוז גובל במחוז טיירון מדרום, במחוז אנטרים ממזרח ובמחוז דניגול ממערב, האחרון מחוז באירלנד, כמו כן, המחוז גובל באוקיינוס האטלנטי מצפון. השם "דרי" הוא אנגליזציה של המילה האירית Daire או Doire, שמשמעותה "חורשת האלונים". הרשויות הבריטיות והיוניוניסטים של צפון אירלנד מתייחסים למחוז כ"לונדונדרי" ואילו הרפובליקנים של צפון אירלנד ואירלנד עצמה מתייחסים אליו כ"דרי" בלבד. המחוז שוכן לחופיו הצפון מערביים של לוך ניי. השטחים הכפריים במחוז נפגעו מרעב תפוחי האדמה הגדול באירלנד, הן בשל מוות מרעב או מחלות והן בשל הגירה. אוכלוסיית המחוז צנחה בהדרגתיות מאז הרעב ועד לאמצע המאה ה-20 - אם בשנת 1841 התגוררו במחוז כ-222,174 תושבים, בסוף המאה ה-19 התגוררו בו כ-144,404 תושבים בלבד, ואילו עד שנות ה-20 של המאה ה-20 חלה ירידה נוספת והתגוררו בו כ-139,693 תושבים. עלייה החלה להרשם רק משנות ה-30 של המאה ה-20, ואוכלוסייתו הצליחה לחזור לגודלה של לפני הרעב עם תחילת שנות ה-2000. מדיה וקבצים בנושא מחוז לונדונדרי בוויקישיתוף ערך זה הוא קצרמר בנושא צפון אירלנד ובנושא גאוגרפיה של הממלכה המאוחדת. אתם מוזמנים לתרום לוויקיפדיה ולהרחיב אותו.
הוסטיליאנוס

גַּאיוּס וַואלֶנְס הוֹסְטִילִיָאנוּס מֶסִיוּס קְוִוינְטוּס אוֹגוּסְטוּס (בלטינית: Hostilian Gaius Valens Hostilianu Messius Quintus Augustus;‏ 230? – 251) היה קיסר רומאי ששלט במשותף עם טרבוניאנוס גאלוס במהלך שנת 251. נולד למצביא הצבאי הרומי ומי שעתיד להיות קיסר גאיוס מסיוס קווינטוס דקיוס ואשתו האצילה הרומאית הרניה קופרסניה אטרוסקילה. הוא נולד כלל הידוע בשנת 230 או בסמוך לכך בעיר סִירְמִיוּם, בירת הפרובינציה הרומית פאנוניה (סרמסקה מיטרוביצה, סרביה). עם עליית אביו לכס המלוכה הוא זכה לכבוד וחינוך השמורים לנסיך רומאי אך חיי בצל אחיו הבכור והמועדף הרניוס אטרוסקוס שאף זכה לשבת לזמן קצר על כס המלוכה לצד האב. בתקופת השלטון של בני המשפחה היה מצב האימפריה הרומית היה בכי רע, ומפקדי צבא רומאיים מפרובינציות שונות מרדו כנגד השלטון המרכזי בתקווה לתפוס את כיסא הקיסרות או לקרוע נתחים מגוף האימפריה. תקופת שלטונם הקצרה נחשבת לשיא של משבר המאה ה-3 במהלכו התחלפו 25 קיסרים על כס השלטון, והקיסרות חוותה משברים צבאיים, מדיניים וכלכליים חמורים. בנוסף, בשנת 251 פרצה מגפת קיפריאנוס – ככל הנראה אבעבועות שחורות, שגרמה לתמותה גבוהה ופגעה בכוח האדם שעבד בחקלאות, אך בעיקר ביכולתה של הקיסרות לגייס חיילים לצבאה ולהגן על עצמה. השבטים הגרמניים שחשו את חולשת האימפריה החלו בסדרת פלישות נועזות אל מעבר לגבולות שחייבו את דקיוס לצאת לסדרת מערכות על מנת להדוף את הפולשים, בתקופה זו החלו הגותים את סדרת התקפותיהם על האימפריה הרומית, אחת ההתקפות המתועדות הראשונות הייתה בתקופת שלטונם של דקיוס והרניוס אטרוסקוס, כנגד תראקיה. הצבאות נפגשו ב-25 ביוני 251 בקרב אבריטוס המכריע. הקרב נערך בפרובינציית מואסיה בסמוך לעיר הבולגרית המודרנית ראזגרד, הצבא הרומאי נלכד בביצות שבשדה הקרב והושמד לחלוטין, הקיסר דקיוס עצמו היה בין הנספים וביחד עם הרניוס אטרוסקוס נרשם בספרי ההיסטוריה כקיסרים הרומאים הראשונים שנהרג במלחמה כנגד אויב זר. עם מותם בחר הצבא הרומי את טרבוניאנוס גאלוס כקיסר, בעוד יורש העצר של דקיוס, בנו הצעיר הוסטיליאנוס יושב ברומא. בצעד יוצא דופן הכריז טרבוניאנוס גאלוס על הוסטיליאן כשותף לו בתפקיד הקיסר כדי למנוע מלחמת אזרחים. באותה שנה מת הוסטיליאנוס ממגפה שפרצה ברומא, וגאלוס מינה את בנו וולוסיאנוס כקיסר-שותף. משה עמית, תולדות הקיסרות הרומית, ירושלים: הוצאת ספרים ע"ש י"ל מאגנס, 2002 אדוארד גיבון, שקיעתה ונפילתה של הקיסרות הרומאית, עברית: אריה ענבי, הוצאת "ספרי זהב", תל אביב, 1955.   The Cambridge Ancient History Volume 12: The Crisis of Empire, AD 193-337, 2nd editionEdited by Alan Bowman, University of Cambridge 2005  מדיה וקבצים בנושא הוסטיליאנוס בוויקישיתוף הוסטיליאנוס, באתר אנציקלופדיה בריטניקה (באנגלית)
פרנץ יוזף הראשון, נסיך ליכטנשטיין

פרנץ יוזף הראשון, נסיך ליכטנשטיין (בגרמנית: Franz Joseph I von Liechtenstein,‏ 19 בנובמבר 1726 - 18 באוגוסט 1781), היה נסיך ליכטנשטיין בשנים 1772–1781. פרנץ יוזף נולד ב-19 בנובמבר 1726 במילאנו, לעמנואל, נסיך ליכטנשטיין ולאנטוניה, רוזנת דיטריכשטיין-וייכזלשטדט, בתם של קרל לודוויג, רוזן דיטריכשטיין ומריה תרזה אנה, רוזנת טראוטמאנסדורף. מכיוון שבני דודו יוזף ונצל הראשון, נסיך ליכטנשטיין מתו בינקותם, אומץ פרנץ יוזף על ידי דודו והוכרז כיורשו. במהלך מלחמת הירושה האוסטרית ליווה פרנץ יוזף את דודו במערכה בצפון איטליה, ואף לחם לצידו בקרב פיאצ'נצה בשנת 1746, שבו ניצחו הכוחות הקיסריים. בשנת 1763 נסע פרנץ יוזף מטעם פרנץ הראשון, קיסר האימפריה הרומית הקדושה אל ספרד, כדי להביא את מריה לואיסה, נסיכת ספרד - כלתו של הארכידוכס לאופולד. בשנת 1767 מונה פרנץ יוזף חבר המועצה הקיסרית, ובשנת 1771 הוא קיבל את מסדר גיזת הזהב. בשנת 1772 מת דודו יוזף ונצל הראשון, נסיך ליכטנשטיין, ופרנץ יוזף עלה לשלטון במקומו. פרנץ יוזף טיפל בבעיותיה הכלכליות של הנסיכות, והרחיב מאוד את אוסף האמנות שלה. ב-18 באוגוסט 1781 מת פרנץ יוזף במץ, ובנו אלויס הראשון, נסיך ליכטנשטיין עלה לשלטון במקומו. ב-6 ביולי 1750 התחתן פרנץ יוזף עם לאופולדינה, רוזנת שטרנברג, בתם של פרנץ פיליפ, רוזן שטרנברג ולאופולדינה, רוזנת שטארהמברג, ממנה נולדו לו 8 ילדים: יוזף פרנץ דה פאולה עמנואל פיליפ איזיאס, נסיך ליכטנשטיין (1752–1754) לאופולדינה מריה אנה פרנציסקה דה פאולה אדלגונדה, נסיכת ליכטנשטיין (1754–1823), התחתנה עם קרל עמנואל, רוזן הסן-ריינפלס-רוטנבורג מריה אנטוניה אלויסיה ואלבורגה מכטילדיס, נסיכת ליכטנשטיין (1756–1821) פרנץ דה פאולה יוזף, נסיך ליכטנשטיין (1758–1760) אלויס הראשון, נסיך ליכטנשטיין (1759–1805) יוהאן הראשון יוזף, נסיך ליכטנשטיין (1760–1836) פיליפ ג'וזף אלויס מרטיניאנוס, נסיך ליכטנשטיין (1762–1802) מריה יוזפה הרמנגילדה, נסיכת ליכטנשטיין (1768–1845), התחתנה עם ניקולאוס השני, נסיך אסטהארזי השביעי מדיה וקבצים בנושא פרנץ יוזף הראשון, נסיך ליכטנשטיין בוויקישיתוף
לונדונדרי (פירושונים)

האם התכוונתם ל... מחוז לונדונדרי – מחוז בצפון אירלנד שבבריטניה לונדונדרי - אחד משמותיה של העיר דרי בצפון אירלנד לונדונדרי (ניו המפשייר) – עיירה במדינת ניו המפשייר בארצות הברית לונדונדרי (אי) – אי בחלק הצ'יליאני של תעלת ביגל בארץ האש אנני לונדונדרי – השם שבו נודעה אנני כהן קופצ'ובסקי, יהודייה אמריקאית שבשנים 1894–1895 הייתה האישה הראשונה שהקיפה את העולם באופניים דרי